**STATUTUL SOCIETĂŢII**

**DE ŞTIINŢE ISTORICE DIN ROMANIA**

**Art. 1.** Societatea de Ştiinţe Istorice din România este o asociaţie profesională obştească, apolitică şi independentă – cu personalitate juridică – funcţionând în cadrul dispoziţiilor legale şi ale provederilor prezentului Statut.

...................................................................................................................................................................

**Art. 4. Societatea de Ştiinţe Istorice din România are drept scop:**  
a)să stimuleze cercetarea ştiinţifică şi metodologică în domeniul ştiinţelor istorice;  
b) să contribuie la ridicarea nivelului ştiinţific al membrilor săi şi la dezvoltarea interesului pentru ştiinţele istorice;  
c) să militeze pentru libertatea de gândire şi pentru formarea personalităţii ştiinţifice a tinerilor istorici;  
d) să contribuie la îmbunătăţirea activităţii metodico-didactice a profesorilor de specialitate din învăţământul de toate gradele;  
e) să contribuie la elaborarea planurilor şi programelor de învăţământ şi la elaborarea manualelor şcolare;  
f) să antreneze cadrele didactice de specialitate din toate judeţele ţării în cercetarea istoriei locale, naţionale şi universale;  
g) să stimuleze interesul tineretului pentru studiul istoriei, să popularizeze rezultatele cercetării ştiinţifice româneşti în ţară şi peste hotare; să colaboreze şi să întreţină relaţii de specialitate cu Ministerul Educaţiei Naționale, cu inspectoratele şcolare, cu facultăţile şi institutele de specialitate, cu Ministerul Culturii şi Patrimoniului Național, precum şi cu alte structuri administrative, cu sindicatele din învăţământ, cu asociaţii ştiinţifice din ţară şi de peste hotare;

h)sǎ militeze pentru realizarea ȋn cadrul societǎtii civile a unei atitudini corecte fațǎ de trecutul istoric și fațǎ de rolul acestei discipline ȋn societate.

**Art. 5. Pentru realizarea scopului urmărit, Societatea de Ştiinţe Istorice desfăşoară următoarele activităţi principale:**  
a) organizează congrese, sesiuni de comunicări, referate şi informări ştiinţifice, colocvii, consfătuiri, mese rotunde, simpozioane, sesiuni ştiinţifice şi metodice;  
b) organizează cursuri de vară, dezbateri profesionale, excursii de studii, schimburi de experienţă în domeniul istoriei şi ştiinţelor auxiliare;  
c) participă la manifestări interne şi internaţionale de specialitate;  
d) editează publicaţii de specialitate şi lucrări cu caracter ştiinţific, metodologic şi metodic;  
e) ȋncurajeazǎ munca de cercetare prin publicarea celor mai valoroase studii, prin acordarea de premii şi alte stimulente;participa in mass-media la dezbaterea generalǎ asupra istoriei ca știința și ca obiect de studiu, promovand spiritul adevǎrului istoric;  
f) colaborează la desfăşurarea concursurilor organizate pentru elevi şi studenţi;

g) ȋncheie parteneriate și deruleazǎ proiecte cu instituții similare, ori alte instituții de interes cultural-știintific din țarǎ și strǎinǎtate;  
g) Societatea de Ştiinţe Istorice din România este membră a organizaţiei internaţionale ***„Euroclio”*** şi se poate afilia şi altor organizaţii ştiinţifice de profil din ţară şi din străinătate.

..................................................................................................................................................................

**Art. 9  Membrii Societăţii au următoarele îndatoriri:**  
a) să desfăşoare activitate în cadrul filialei;  
b) să se preocupe de informarea şi documentarea proprie în probleme de specialitate şi de metodica specialităţii;  
c) să respecte prevederile statutare şi să îndeplinească sarcinile încredinţate de către conducerea Societăţii sau a filialei respective;sa achite cu regularitate cotizatia de membru;  
d) neachitarea timp de trei ani consecutiv a cotizatiei anuale duce le pierderea calitǎții de membru al Societǎții de Ştiințe istorice din Romania;

e) membrii care aduc grave atingeri prestigiului și intereselor S.S.I. pot fi excluși la propunerea Adunǎrii Generale a filialei (cu majoritatea calificatǎ- 2/3 din membrii filialei)de cǎtre Biroul Național Executiv.   
**Art.10. Membrii Societăţii de Ştiinţe Istorice din România au următoarele drepturi:**  
a) să participe la manifestările ştiinţifice pe plan local, naţional şi internaţional organizate de Societate;  
b) să prezinte în cadrul manifestărilor rezultatele activităţii proprii de cercetare prin comunicări, referate, studii etc;  
c) să solicite Societăţii sprijin în munca de cercetare ştiinţifică şi în activitatea didactică;  
d) să facă observaţii şi propuneri asupra curriculum-ului şcolar, a manualelor şcolare, să propună soluţii concrete de îmbunătăţire a acestora;  
e) să aleagă şi să fie aleşi în organele de conducere ale filialei şi ale Societăţii la nivel naţional.

***Membrii filialei Societǎții de Ştiințe Istorice Bacǎu ȋși pot valorifica activitatea prin:***

* Completarea Fișei de autoevaluare/evaluare a cadrului didactic;
* Redactarea Raportului de autoevaluare ARACIP;
* Completarea Fișei de autoevaluare/evaluare - gradație de merit;
* Participarea la Cursurile de varǎ organizate special pentru membrii SSI(consideratǎ ca activitate de perfecționare);
* Trimiterea spre publicarea a unor materiale cǎtre revista SSI- Studii și Articole de Istorie;
* Legițimatie de membru SSI.